كتوا ايكسڤيديسي، وان نور عاتكه وان روسلي، 21، يڠ جوڬ ڤلاجر تاهون ساتو جوروسن سرجان مودا ڤڠاجين واريثن FTKW بركات، دي تيدق منجڠک منجومڤا؞ي دوا بوتير كچيل امس ڤد سيسي ڤرچوبا؞ن ڤرتام مندولڠ برسام فاسيليتاتور.
اڤ لبيه مناريق، كاتاڽ، نيلاي امس يڠ دتمو؞يڽ دكاتاكن برنيلاي كيرا٢ RM40 يا؞يت ملبيهي مودلڽ ممبلي كوالي RM16 اونتوق توجوان كاجين لاڤڠن ايت.
”كامي بارو سهاج چوبا مندولڠ تيدق سمڤاي ليم مينيت دان تيبا٢ ساي منجادي ڤلاجر ڤرتام منجومڤا؞ي امس.
”ڤراسا؞ن ساي سماس مليهت كيلاوان امس ايت تنتوله ساڠت سرونوق دان سماڠت ساي ممبواق اونتوق منچاريڽ لاڬي.
”ساي دان راكن٢ راس ساڠت تروجا كران جک سبلوم اين كامي بلاجر ايكسكاۏاسي سچارا تيوري درڤد بوكو سهاج تتاڤي ڤركتيكل دسيني ممبنتو كامي منمو؞ي سسواتو برهرڬ،” كاتاڽ كڤد ڤمبريتا دسيني هاري اين.
سراماي 25 ڤلاجر FTKW UMK سرتا 20 ڤڬاواي ترماسوق سوكاريلاون دري كلب كمبارا 4x4 كلنتن مڠيكوتي ايكسڤيديسي كاجين لاڤڠن مندولڠ امس سچارا تراديسيونل دسواتو كاوسن دڬوا موسڠ دري 27 اڤريل سهيڠڬ 29 اڤريل لالو.
bjn_Arab bjn_Arab bjn_Arab bjn_Arab bjn_Arab bjn_Arab